b'\n_START_ARTICLE_\nRibji trg\n_START_PARAGRAPH_\nRibji trg je najmanj\xc5\xa1i trg v Ljubljani. Nahaja se ju\xc5\xbeno od Pre\xc5\xa1ernovega trga ob Ljubljanici.\n_START_SECTION_\nZgodovina\n_START_PARAGRAPH_\nRibji trg je nastal po velikem ljubljanskem potresu, ko so na podro\xc4\x8dju Ribje ulice (do konca) poru\xc5\xa1ili hi\xc5\xa1e in tako ustvarili prostor za najmanj\xc5\xa1i trg v Ljubljani._NEWLINE_Ulica in poznej\xc5\xa1i, dana\xc5\xa1nji trg sta dobila imeni po ribi\xc5\xa1kem pristanu in ribji tr\xc5\xbenici, ki sta se tu nahajali od 16. do 19. stoletja._NEWLINE_Najpomembnej\xc5\xa1i objekt, ki se nahaja na trgu, je najstarej\xc5\xa1a evidentirana hi\xc5\xa1a v Ljubljani, t. i. Pol\xc5\xbeeva hi\xc5\xa1a, ki je bila zgrajena leta 1528. V njej je leta 1562 stanoval tudi Primo\xc5\xbe Trubar, ki je bival v Ljubljani med letoma 1533 in 1565._NEWLINE_Na trgu je tudi vodnjak Dekleta z vr\xc4\x8dem iz 2. polovice 19. stoletja, ki je bil sem prestavljen leta 1981; prej je bil na vrtu ob Tivolskem gradu.'